TV7 JERUUSALEMMA UUDISED
Meie tänased teemad -
Uus Euroopa ja vana antisemitism
Süüria al-Qaeda ulatub Golani kõrgustike jalamini
Iisrael ei ole apartheidiriik
Süüria vanim sünagoog pommitati maatasa
TV7 Jeruusalemma Uudistest - Shalom!
Israel Hayom kirjutab antisemitistlikust rünnakust
Brüsselis asuvas Juudi Muuseumis.
Üleelmisel laupäeval parkis mees auto Juudi Muuseumi sissekäigu ette,
läks takistusteta sisse, tulistas 21 lasku, tappes 4 inimest
ja lahkus, ilma et keegi takistanud oleks.
Kõik toimus vähem kui minutiga, ja eelmisel nädalavahetusel
polnud mõrvari kohta rohkem infot peale turvakaamerate video.
Belgia prokuratuuri väitel oli teo motiiviks terrorism.
Muuseumi turvameetmeid on karmilt kritiseeritud
ja mitmetes Belgia juudi ametites on tõstetud häiretaset,
mis on kogukonna juhtide sõnul olnud ebapiisav ja hilinenud.
Seejärel toimus vähemalt 2 antisemitistlikku rünnakut
ka Prantsusmaal.
Iisraeli rahvuslike uudiste Arutz Sheva teatel
kritiseerivad Euroopa juudi juhid karmilt seda,
et Euroopa valitsused ei võta tõsiselt
juutidevastast kihutustööd.
Iisraeli juhid mõistsid selle hukka
ja Juudi Agentuuri juht Sharansky lubas,
et Euroopa juutidel aidatakse end vihakuritegude vastu kaitsta.
The Jerusalem Posti teatel on Süüria al-Qaeda jõudnud
Golani kõrgustike jalamile.
Mõne aja eest heiskasid Süüria islamivõitlejad al-Qaeda lipu
vaid mõne kilomeetri kaugusel Golani kõrgtustike Iisraeli vägedest
ja ülistasid oma õpetajat Osama bin Ladenit.
Üks meestest, al-Qaeda Nustra Fronti ülem,
võrdles nende lahingutandrit,
kus söestunud NSVL-i aegse tanki lähedal lebas surnud sõdureid,
aastate eest Afganistanis peetud lahingutega.
Piirkond vallutati aprillis ja sellele järgnes
Süüria armee 61. jalaväebrigaadi baasi vallutamine Nawa lähedal.
See on üks mässuliste suurimaid võite lõunas
Süüria 3-aastase sõja ajal.
Mässuliste edenemine pole tähtis vaid seepärast,
et nende kontrollitav ala läheneb Iisraeli Golani kõrgustikele
ja Süüria piirile, vaid ka seetõttu, et president Assadi baas Damaskuses
on vaid 95 km kaugusel.
Mässuliste edenemine on toonud piirkonda
ka Assadi vägede karme kättemaksuaktsioone,
näiteks pommitamist.
Mai lõpus saadeti Assadi armee eliitüksustele abiväge,
kui armee surve vähenes seoses mässuliste taandumisega Homsist.
Mässulised vallutasid mullu kiirelt
Süüria-Iisraeli vahelise Quneitra piiripunkti
ja kontrollivad nüüd mitmeid piirkonna maakülasid.
2012. a pooli vahetanud Süüria Õhuvägede akadeemia juhi
brigaadikindral Assad Zoubi sõnul kardab Süüria valitsus,
et Nawa linna ja Quneitra piiripunkti kaotamine mässulistele
võib avada tee Damaskusele.
Al-Qaeda võim kasvab ja lõunarinde võimalused
Damaskuse vastu tehtavate rünnakute baasina tähendab,
et see võib lõpuks Assadile suurima väljakutse tekitada.
Israel Today teatel nimetas Lõuna-Aafrika endine president
Frederik Willem de Klerk absurdseks jutte,
nagu oleks Iisrael apartheidiriik.
Intervjuus Iisraeli Kanal 2-le ütles de Klerk,
et Iisrael pole apartheidiriik, kuna on sulgenud piiri,
mida maailm väidab eksisteerivat Iisraeli ja Läänekalda vahel.
De Klerki sõnul on ka USA piire sulgenud.
Ameeriklased ei lase sisse kõiki soovivaid mehhiklasi.
Olulisem olevat vaadata, kuidas kohtleb Iisrael
riigi rahvusvaheliselt tunnustatud piirides elavaid vähemusi.
De Klerki sõnul on Iisraelis elavail palestiinlastel
kõik poliitilised õigused, esindus parlamendis
ja neile pole suunatud diskrimineerivaid seadusi,
nagu ujumiskeeld teatud randades vms.
Nobeli laureaadi de Klerki sõnul
on ainsa võimaliku järelduse järgi ebaõiglane
nimetada Iisraeli apartheidiriigiks
ja kui USA välisminister Kerry seda tegi, olevat see viga olnud.
Ta viitas Kerry aprillis, kinnistel kohtumistel tehtud märkustele,
mille järgi suutmatuse korral aktsepteerida USA vahendatud
kahe riigi lahendust muutub Iisrael apartheidiriigiks,
kus on teise klassi kodanikke, või riigiks,
kus kaob võimalus juudiriigiks jääda.
De Klerk ei teadnud, kui täpne Kerry hinnang oli.
Kui Iisrael jääb ühe riigi lahenduse juurde,
e ühtseks segariigiks,
ei muutuvat see de Klerki sõnul tingimata apartheidiriigiks.
Kui kõigil riigi alamail on täielikud poliitilised ja inimõigused,
ei ole see apartheidiriik.
De Klerki arvates olevat kahe riigi lahendus
ehk iisraellaste ja palestiinlaste eraldamine tõenäoliselt parim,
erinevalt LAVst, mis on nüüd segariik.
Kui Iisrael on kriitikute väitel juba praegu apartheidiriik,
sobiks nimetus de Klerki sõnul paremini kahe riigi lahendusele,
mida kriitikud propageerivad.
Ynet Newsi teatel on Süüria vanim sünagoog varemeis.
Süüria keskaegse, üle 400-aastase Eliyahu Hanabi sünagoogi
hävitasid Süüria presidendi Bashar Assadi väed,
teatasid The Daily Beastiga rääkinud mässulised.
Nende väitel hävitati Damaskuses, Jobaris asuv sünagoog ilmselt
Süüria armee harrastatava põletatud maa taktika tõttu.
Sünagoogi sajad, kui mitte tuhanded juudiusu rituaalesemed on hävinud.
Sünagoog asus ilmselt koopa kohal,
kus prohvet Eelija varjas end oma vaenlaste eest.
Pärast Iisraeli rajamist 1948. a
muudeti sünagoog Palestiina põgenike kooliks.
Mõnest endiselt mässuliste käes olevast Damaskuse linnaosast
on just Jobar mitu kuud piiramisrõngas olnud,
ja selle kohta, et rünnata taheti just sünagoogi,
Daily Beasti raporti ajal infot polnud.
Kas tegu oli tahtlik või mitte, pole sünagoog Daily Beasti sõnul
olnud Süüria kodusõjas ainus kultuuriline ja religioosne kaotus.
Homsis hävitati Umm-al-Zinari kirik,
mis pärinevat kristluse 1. sajandist,
ja 1400-aastane Khalid Ibn Walidi mošee.
Süüria-ameeriklaste nõukogu esindaja sõnul
on Süüria diktaatori võimusäilitamisvõitluses
hävitatud lugematuid teisigi korvamatuid kultuuriobjekte.
Need olid meie tänased uudised. Shalom ja kohtumiseni!
Tõlge: Monika Jaaguri